૭ બાઇબલની ભવિષ્યવાણી એ પણ જણાવે છે કે જંગલી જાનવરના હુમલાની શરૂઆત શાને લીધે થશે. કોઈક રીતે યહોવા રાજકીય નેતાઓના મનમાં વિચાર મૂકશે, જેથી તેઓ વેશ્યાનો નાશ કરીને “ઈશ્વરની ઇચ્છા પૂરી કરે.” (પ્રકટી. ૧૭:૧૭) યુદ્ધને પ્રોત્સાહન આપતા ધર્મો દુનિયામાં અંધાધૂંધી ફેલાવતા રહે છે. તેથી, દેશો વિચારશે કે વેશ્યાનો નાશ કરવો પોતાના લાભમાં છે. હકીકતમાં, હુમલો કરીને સત્તાધીશો માનશે કે પોતે “એક વિચારના” છે, એટલે તેઓ આમ કરે છે. ખરું જોતા, તેઓ ઈશ્વરનો હાથો બનીને જૂઠા ધર્મોનું નામોનિશાન મિટાવી દેશે. આમ, બાજી પલટાશે અને શેતાનની દુનિયાનો એક ભાગ બીજા ભાગ પર હુમલો કરશે. શેતાન કંઈ જ કરી નહિ શકે, ફક્ત લાચાર બનીને જોયા કરશે.—માથ. ૧૨:૨૫, ૨૬.